Я глядзела пратаколы допытаў. Людзей катавалі, яны ведалі, што іх растраляюць, ілюзіяў не было. Але чалавек ўсё адно сцвярджаў, што гэта “памылка”, а ён – верны “ленінец-сталінец”! Гэта вельмі цікавы псіхалагічны феномен. Савецкі чалавек-вінцік прымаў сістэму прымусу, збудаваную на рэпрэсіях, ён быў публічна не супраць карнага апарату, але лічыў, што толькі ў яго выпадку мае месца памылка. Заўважу: вінцік умацоўвае сістэму, без яго сістэма развальваецца.